Serekkomarê Tirkî Tayyip Erdoganî morê xo da binê qerarê derheqê newekerdişê vîjnayîşî ro. Goreyê qerarî 14ê gulane de do vîjnayîş bêro kerdene.  Bado ke qerar Rojnameyê Fermî de bêro weşanayene do bale biancîya serê Heyetê Vîjnayîşî yê Berzî  (YSK).
YSK ewro ya zî siba do kom bibo û qerarê vîjnayîşê 14ê gulane bîgêro. YSK do hewteyê verê ma de zî newe ra do kom bibo û programê vîjnayîşî eşkera bikero.
YSK do qerar bido ke, eke 14ê gulane de vîjnayîş  tûrê diyînî rê bimano, do 28ê gulane de bêro kerdene.
